**Η ΗΓΕΜΟΝΙΑ ΤΗΣ ΑΘΗΝΑΣ (479-431π.Χ.) ΚΕΦΑΛΑΙΟ 5**

**2. Το δημοκρατικό πολίτευμα σταθεροποιείται – Ο Περικλής**

**και το δημοκρατικό πολίτευμα**

**Η πίστη στο δημοκρατικό πολίτευμα**

- Μετά τους Περσικούς πολέμους κυριαρχούν στην Αθήνα δύο πολιτικά κόμματα: το **αριστοκρατικό** και το **δημοκρατικό**. Το πολίτευμα της Αθήνας εξελίσσεται συνεχώς και γίνεται πιο **δημοκρατικό.**

- Τα πρόσωπα υποτάσσονται στη θέληση του συνόλου. Ο **Μιλτιάδης** και ο **Θεμιστοκλής** πεθαίνουν στη **φυλακή** και στην **εξορία** και οι νέοι πολιτικοί **Κίμων** και **Περικλής** ενώ ανήκουν σε αντίπαλα κόμματα, είναι **προικισμένοι υπηρέτες της κοινότητας**.

- Ο **Κίμων** παρόλο που **εξοστρακίζεται το 461 π.Χ.** επιστρέφει στην Αθήνα όταν τον καλεί και θυσιάζει τη ζωή του οδηγώντας το στόλο της πατρίδας του κατά των Περσών στη **Σαλαμίνα της Κύπρου** το **449 π.Χ.**

- Ο Περικλής είναι **ο πρώτος ανάμεσα στους πολίτες** και δεν ξεφεύγει από τη δημοκρατική νομιμότητα παρόλο που συγκεντρώνει αρκετές εξουσίες στα χέρια του.

**Το πολιτικό πρόγραμμα του Περικλή**

- Το 462 π.Χ. εμφανίζεται για πρώτη φορά ο **Περικλής** στο πλευρό του **Εφιάλτη** αρχηγού του

δημοκρατικού κόμματος. Εκμεταλλευόμενοι την ατυχή ανάμειξη του **Κίμωνα** στην επανάσταση

των Μεσσηνίων ειλώτων τον εξοστρακίζουν και αγωνίζονται για τη δημοκρατικότερη εξέλιξη του

πολιτεύματος.

- Αποδυνάμωση του **Άρειου Πάγου** με την αφαίρεση κάθε πολιτικής εξουσίας και του αποκλειστικού δικαιώματος απονομής της δικαιοσύνης.

- Μετά τη **δολοφονία του Εφιάλτη** και της **πολιτικής αποδυνάμωσης του Κίμωνα**, ο **Περικλής**

εφαρμόζει το δικό του πολιτικό πρόγραμμα:

-  Όλοι οι πολίτες **ίσοι** απέναντι στο **νόμο** και **άνετη ζωή** για όλους

- Καθιέρωση **μισθοφορίας**: **επίδομα** στους **άπορους** για παρακολούθηση των συνεδριάσεων της **Εκκλησίας του Δήμου** και άσκηση των **πολιτικών τους δικαιωμάτων**.

- Κατάληψη **πολιτειακών αξιωμάτων** και από τους **φτωχότερους**.

- Ανάπτυξη θεσμών **κοινωνικής προστασίας** και **πληρωμή του εισιτηρίου των απόρων** στο **θέατρο (θεωρικά χρήματα)** από την πολιτεία.

- **Ανοικοδόμηση** με μεγάλα **δημόσια έργα**, με **απασχόληση πολλών** και αλλαγή της **όψης** της πόλης.

**Συνέπειες της ειρήνης του Καλλία για την Αθήνα**

- **Ειρήνη με τους Πέρσες**.

- **Απόλυτη κυριαρχία στο Αιγαίο**.

- **Εξομάλυνση σχέσεων με Σπάρτη** με τη σύναψη της **Τριακονταετούς Ειρήνης** (Τριακοντούτεις Σπονδαί **446 π.Χ**.).

- Υλοποίηση ενός υψηλού **πολιτιστικού, καλλιτεχνικού και παιδευτικού οράματος**.